CELEX: 32019R0612
Language: lt
Date: 2019-04-09 00:00:00
Title: 2019 m. balandžio 9 d. Komisijos įgyvendinimo reglamentas (ES) 2019/612 dėl tam tikrų prekių klasifikavimo Kombinuotojoje nomenklatūroje

16.4.2019   
               
               
                  LT
               
               
                  Europos Sąjungos oficialusis leidinys
               
               
                  L 105/5
               
            
         KOMISIJOS ĮGYVENDINIMO REGLAMENTAS (ES) 2019/612
         2019 m. balandžio 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 9 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Bokštelio pavidalo dirbinys iš tekstilės audinio (medvilnės), sutvirtintas metaliniu rėmu, statomas prie aukštos lovos atvirosios dalies ir prie jos tvirtinamas varžtais. Jis nestatomas atskirai ir negali būti stumdomas.
                                    Jame padarytos į durų arba langų formą panašios angos. Dirbinys dekoruotas pagal vaiko kambario tematiką.
                                    Žr. paveikslą (*1).
                                 
                              
                     
                        6304 92 00 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 6304  ir 6304 92 00  atitinkančiais prekių aprašymais.
                        Dirbinys iš esmės nėra skirtas vaikų pramogoms, nes jo negalima judinti, be to, jis nėra žaidimo palapinė (taip pat žr. Suderintos sistemos (SS) paaiškinimų 9503  pozicijos paaiškinimų D dalies pirmos pastraipos xxiii punktą). Atsižvelgiant į dirbinio objektyvias charakteristikas (nestabilumą, konstrukciją, aukštai esančius langus, poreikį tvirtinti varžtais), jis nėra skirtas žaisti, jo paskirtis – dekoratyvinė. Todėl jis nelaikytinas kitu žaislu ir nepriskirtinas 9503  pozicijai.
                        Tai vaikų kambariui įrengti skirtas dekoratyvinis dirbinys iš tekstilės (taip pat žr. SS paaiškinimų 6304  pozicijos paaiškinimą).
                        Taigi jis laikytinas kitu nemegztu ir nenertu patalpoms įrengti skirtu dirbiniu, išskyrus priskiriamus 9404  pozicijai, iš medvilnės, ir jam priskirtinas KN kodas 6304 92 00 .
                     
                  
                        
                                    2.
                                 
                                 
                                    Dirbinys iš tekstilės audinio (medvilnės), skirtas kabinti nuo aukštos lovos viršaus taip, kad siektų grindis ir sudarytų uždarą erdvę po lova.
                                    Jame padaryta durų formos anga arba plyšys medžiagoje. Dirbinys dekoruotas pagal vaiko kambario tematiką.
                                    Žr. paveikslą (*1).
                                 
                              
                     
                        6304 92 00 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 6304  ir 6304 92 00  atitinkančiais prekių aprašymais.
                        Dirbinys iš esmės nėra skirtas vaikų pramogoms, nes jis dengia erdvę po lova (taip pat žr. SS paaiškinimų 9503  pozicijos paaiškinimų D dalies pirmą pastraipą).
                        Todėl jis nelaikytinas kitu žaislu ir nepriskirtinas 9503  pozicijai.
                        Tai vaikų kambariui įrengti skirtas dekoratyvinis dirbinys iš tekstilės medžiagos (taip pat žr. SS paaiškinimų 6304  pozicijos paaiškinimą).
                        Taigi jis laikytinas kitu nemegztu ir nenertu patalpoms įrengti skirtu dirbiniu, išskyrus priskiriamus 9404  pozicijai, pagamintu iš medvilnės, ir jam priskirtinas KN kodas 6304 92 00 .
                     
                  2 dirbinys
            1 dirbinys
            Šių dirbinių nėra
            
               (*1)  Paveikslas pateikiamas tik dėl informacijos.